cyanic-selkie/wikianc huggingface dataset:
Ingoda
Ingoda  – upė Rusijoje, Užbaikalės krašte; kairioji Šilkos upės ištaka (Amūro baseinas). Prasideda Chentėjaus kalnagūbryje krašto pietuose. Teka į šiaurės rytus; aukštupyje – siauru tarpekliu, vidurupyje – tarpukalnių įduba. Susilieja su Ononu ir sudaro Šilką.
Didžiausi intakai: Čita (kairysis), Olengujis (dešinysis).
Upė būna užšalusi lapkričio–balandžio mėnesiais. Slėnis daugelyje vietų pralaužtinis. Upė minta krituliais. Prie Ingodos įsikūręs Čitos miestas. Naudota miškų plukdymui, laivybai (žemiau Čitos).
Karalinava (Raseiniai)
Karalinava – kaimas Raseinių rajono savivaldybėje, 6 km nuo Vosiliškio.
Klasikinė politinė ekonomija
thumb|[[Adamas Smitas.]] Klasikinė politinė ekonomija – pirmoji ekonomikos minties modernioji mokykla, kurios kūrėjais laikomi Adam Smith, Jean-Baptiste Say, David Ricardo, Thomas Malthus ir John Stuart Mill.
Bruožai
Klasikinė politinė ekonomija tyrinėja šalies turto augimo prigimtį ir šaltinius, vidaus produkto pasiskirstymą tarp gamybos veiksnių savininkų, didėjant gyventojų skaičiui ir būnant ribotiems ištekliams bei laisvai konkurencijai. Pagrindinį dėmesį klasikinės politinės ekonomijos šalininkai skiria kapitalo kaupimui, rinkų plėtimui ir darbo pasidalijimui. Plėtojama vertės teorija (A. Smitas) ir darbo vertės teorija (D. Rikardas).
Idėjos
Prekių kainas formuoja pajamos, kurias gauna gamybos veiksnių savininkai: žemės renta, darbo užmokestis, pelnas. Gyventojų skaičiaus augimą reguliuoja nevienodas pragyvenimo priemonių ir gyventojų skaičiaus didėjimas. Gyventojų skaičius didėja geometrine progresija, o vartojimo gerybių gamyba aritmetinė.
Metodologijos
Išskiriamos dvi klasikinės politinės ekonomijos metodologijos:
Juozas Kubilius
Juozas Kubilius:
Levi
Pavardę turi šie garsesni asmenys:
Brad Anderson
Brad Anderson (g. 1964 m.) yra amerikiečių filmų režisierius. Trilerio ir siaubo žanro filmų bei televizijos projektų režisierius, geriausiai žinomas dėl „Mašinistas“ (2004 m.) režisavimo, kuriame vaidino Christian Bale. Taip pat Andersonas prodiusavo ir režisavo kelias FOX kanalo serialo „Ties riba“ serijas.
Ankstyvasis gyvenimas
Andersonas gimė Madisone (Konektikutas). Jo mama yra Pamela Taylor Anderson, bendruomenės paslaugų administratorė. Jis yra aktorės Holland Taylor, gavusios Emmy apdovanojimą, sūnėnas. Prieš pradedant filmų karjerą, Andersonas lankė Bouvdoin koledžą, kur studijavo antropologiją ir rusų kalbą. Vėliau nuvyko į Londoną, pabaigti filmų mokslą prieš išvykstant atgal į Bostoną.
Rusijos Federacijos subjektai
thumb|400px|[[Rusija|Rusijos Federacijos subjektai:{{Legend|#FFEE00|Sritys}}{{Legend|#00CC33|Respublikos}}{{Legend|#FF9900|Kraštai}}{{Legend|#006699|Autonominės apygardos}}{{Legend|#FF0000|Federaciniai miestai}}{{Legend|#CC00FF|Autonominė sritis}}
Rusijos Federacijos subjektai – 85 subjektai, sudarantys Rusiją. 1993 m., priėmus Rusijos konstituciją buvo 89 federacijos subjektai, kurių skaičius vėliau sumažėjo sujungiant juos tarpusavyje. Po 2014 m. Krymo aneksijos buvo prijungti dar du subjektai – Sevastopolio federacijos reikšmės miestas ir Krymo respublika.
Federacijos subjektai yra lygiateisiai tuo, kad siunčia po du atstovus į Rusijos Federacijos tarybą, tačiau priklausomai nuo statuso subjektai turi skirtingus autonomijos laipsnius.
Federacijos subjektų sąrašas (skliausteliuose nurodomas administracinis centras):
Naujausi pokyčiai
Remiantis referendumo rezultatais, 2005 m. gruodžio 1 d. Permės sritis ir Permės-Komių autonominė apygarda buvo prijungtos prie Permės krašto.
Remiantis referendumo rezultatais, 2007 m. sausio 1 d. Taimyro ir Evenkų autonominės apygardos buvo prijungtos prie Krasnojarsko krašto.
Remiantis referendumo rezultatais 2007 m. liepos 1 d. iš Kamčiatkos srities ir Koriakų autonominės apygardos buvo sudarytas Kamčiatkos kraštas.
Remiantis referendumo rezultatais 2008 m. sausio 1 d. Ust-Ordos buriatų autonominė apygarda buvo prijungta prie Irkutsko srities.
Rusijai aneksavus Krymą, 2014 m. kovo 18 d. buvo prijungta Krymo respublika bei Sevastopolio federacijos reikšmės miestas.
Federalinės apygardos
Visi federacijos subjektai yra sujungti į 8 federalines apygardas (2010.01.19 RF prezidento sprendimas), kurioms vadovauja prezidento skiriamas įgaliotasis atstovas (skliausteliuose nurodomi centrai):
Utopinis socializmas
Utopinis socializmas – politinė ir ekonominė doktrina, kurios šalininkai norėjo reformuoti kapitalistinę visuomenę nerevoliuciniu būdu.
Pagrindiniai šalininkai – Claude Henri Saint-Simon, Charles Fourier, ir Robert Owen.
Idėjos
Utopinio socializmo šalininkai manė, kad visų profesijų ir socialinių sluoksnių darbo žmonės iš visuomenės nusipelno didžiausio atlygio, o dykaduoniai neturi nieko gauti. Jų manymų visuomenė turi būt formuojama kaip broliškas milžiniškas fabrikas. Utopistai siekė sukurti naują visuomenę, kuriame meilės artimui principas taptų svarbesnis už asmeninę naudą. Žmonijos pažangą matė naudodami turtą visuomeniškai.
Rusvoji hopėja
Rusvoji hopėja (Hopea pierrei) – sparneninių (Dipterocarpaceae) šeimos lapuotis, kietmedžio rūšių augalas, paplitęs Kambodžoje, Indonezijoje, Laose, Malaizijoje, Tailande ir Vietname.
Parazitinės katžuvės
Parazitinės katžuvės (Cetopsidae) – šamažuvių (Siluriformes) šeima. Žuvys smulkios, paplitusios Pietų Amerikoje. Auginamos ir akvariumuose.
Razer
Razer (stilizuotai – RΛZΞR) – JAV tarptautinė technologijų bendrovė. Įmonė kuria kompiuterinę įrangą ir kitokią plataus vartojimo elektroniką, teikia finansinių technologijų paslaugas. Įmonę įkūrė singapūrietis verslininkas Min-Liang Tan ir Robert Krakoff. „Razer“ kuriama aparatinė ir programinė įranga daugiausia skirta profesionaliems kompiuterinių žaidimų žaidėjams.
Istorija
thumb|left|200px|Razer Copperhead kompiuterinė pelė thumb|left|200px|Razer DeathAdder kompiuterinė pelė „Razer“ buvo įkurta 2005 m. Pirmasis įmonės produktas buvo aukštos klasės kompiuterinė pelė Boomslang, skirta specialiai kompiuterinių žaidimų žaidėjams.
„Razer“ buvo viena pirmųjų įmonių, pradėjusių remti žaidėjus, dalyvaujančius tarptautiniuose e-sporto turnyruose, o tai savo ruožtu prisidėjo prie profesionalių kompiuterinių žaidimų varžybų reiškinio atsiradimo. Johnathan „Fatal1ty“ Wendel buvo vienas pirmųjų „Razer“ remiamų profesionalių žaidėjų. Įmonė taip pat buvo viena pirmųjų, pradėjusių remti žaidėjų komandas ir teikti piniginius prizus už pasiekimus įvairiuose elektroninio sporto turnyruose, kaip kad World Cyber Games.
Produktai
„Razer“ gaminami produktai kompiuterinių žaidimų žaidėjams yra pavadinti pagal plėšrius ar nuodingus gyvūnus: gyvačių vardais (pelės), vabzdžių (pelių kilimėliai), voragyvių (klaviatūros), jūrų būtybių (garso prietaisai) ir pan. Razer Blade nešiojamas kompiuteris bei Project Fiona planšetinis kompiuteris, pristatytas 2012 m. Consumer Electronics Show parodoje, yra bene vienintelės išimtys.
Savo produktus įmonė kuria bendradarbiaudama su kitomis įmonėmis ir profesionaliais žaidėjais.
Ana Leopoldovna
Ana Leopoldovna (gimė - 1718 m.; mirė - 1746 m.) – Rusijos regentė (1740-1741).
Biografija
Maklenburgo-Šverino hercogo Karolio Leopoldo ir Jekaterinos Ivanovnos, Ivano V dukters, duktė. 1739 m. ištekėjo už Braunšveigo- Beverno-Liunenburgo princo A. Ulricho, kuris nuo 1733 m. tarnavo Rusijos kariuomenėje. 1740 m. Gimęs Anos Leopoldovnos sūnus buvo paskelbtas imperatoriumi, o regentu tapo E. Bironas. Bironas buvo areštuotas, praėjus 3 savaitėms po Anos Ivanovnos mirties, ir Ana Leopoldovna tapo valdytoja. Valdė neilgai. Valdžia faktiškai priklausė Ministrų Kabinetui. 1741 m. gvardija ivykdė rūmų perversmą Jelizavetos Petrovnos, Petro I dukters, naudai. Visą likusį gyvenimą Ana Leopoldovna praleido kalėjime ir numirė Cholmogoruose.
Šaltiniai
Istorijos žodynas. 2003 m. 26 psl.
Vincas Lapinskas
Vincas Lapinskas:
Jacek Kaczmarski
Jacek Marcin Kaczmarski (1957 m. kovo 22 d. Varšuvoje – 2004 m. balandžio 10 d. Gdanske) – lenkų poetas, prozininkas, dainininkas, dainų tekstų kūrėjas.
Žinomas pirmiausiai iš istorinės (Reitanas, tai yra ambasadoriaus ataskaita ("Rejtan, czyli raport ambasadora", Jekaterinos II sapnas – "Katarzyna II") ir visuomeninės – politinės (Mūrai – "Mury", Mūsų klasė – "Nasza klasa", "Vytis 1-4" – "Obława 1-4", "Bakas" – "Czołg") tematikos dainų.
Dailidės
Dailidės  – kaimas Šalčininkų rajono savivaldybės pietvakariuose, 5 km į rytus nuo Eišiškių, prie kelio, 2 km nuo sienos su Baltarusija. Seniūnaitijos centras. Šiauriau ir į rytus nuo kaimo teka Verseka. Atsišakoja kelias. Veikė Dailidžių mokykla-daugiafunkcis centras. Yra koplytėlė.
miniatiūra|250px|left|Koplytėlė miniatiūra|250px|left|Dailidžių kaimas nuo kelio
Istorija
XIX a. pab. Dailidės buvo valstybinis kaimas Lydos apskrityje.
AT322
AT322 – Austrijos Zalcburgo žemės Pincgau-Pongau apskričių grupės (Pongau ir Celio apskričių) teritorijos (NUTS:AT) administracinių vienetų suskirstymas pagal LAU, smulkių vietinių administracinių vienetų suskirstymo į teritorinius statistinius vienetus sistemą.
LAU vietiniame lygmenyje pratęsia NUTS, pranc. Nomenclature des Unités Territoriales Statistiques, Teritorinių statistinių vienetų nomenklatūrą, patvirtintą 2003 m. gegužės mėn. Europos Parlamento ir Tarybos Reglamentu (EB) Nr. 1059/2003, galiojančiu nuo 2003 m. liepos 1 d.
Apskričių centrai – riebiu šriftu.
Dailučiai
Dailučiai – kaimas Vilkaviškio rajono savivaldybėje, 3 km į rytus nuo Virbalio, prie plento. Seniūnaitijos centras.
Istorija
Dailučiai įsikūrė po I pasaulinio karo, kai buvo padalintas Versnupių dvaras.
Neda Malūnavičiūtė
Neda Malūnavičiūtė (g. 1971 m. balandžio 15 d. Vilniuje) – Lietuvos džiazo vokalistė, fleitininkė.
Biografija
1991–1996 m. studijavo Lietuvos muzikos akademijos V. Gelgoto fleitos klasėje, dalyvavo „Copenhagen Rhytmic Music Academy“ rengiamuose džiazo kursuose.
Džiazo scenoje debiutavo 1988 m. su Vladimiro Čekasino vadovaujamu moksleivių džiazo ansambliu. 1993 m. pradėjo dainuoti su A. Anusausko kvintetu, su juo 1994 m. gavo Birštono džiazo festivalio Didįjį prizą, ir su Kauno bigbendu (vadovas Romualdas Grabštas). 1994 m. Balstogės (Lenkija) tarptautiniame vokalistų konkurse gavo Didįjį prizą. 1994–1996 m. ansamblio „Džiazo nublokšti“ vokalistė. Koncertuoja su žymiausiais Lietuvos ir užsienio džiazo kolektyvais, 1999 m. su D. Pulausko kvintetu gavo „Yesterday-Parnu Festival“ (Estija) pagrindinį prizą. Koncertavo Europos šalyse, JAV ir kitur, dalyvavo festivaliuose.
Didysis Beltas
thumb|220px|Danijos sąsiauriai
Didysis Beltas  – sąsiauris, skiriantis Danijos salas Zelandiją (rytuose) ir Fiūną (vakaruose). Priklauso Šiaurės ir Baltijos jūras jungiančiai sąsiaurių sistemai. Šiaurėje jungiasi su Kategato sąsiauriu, pietuose pereina į Femerno Beltą ir Kylio įlanką. Sąsiaurio šiaurinėje dalyje yra Samsio sala, pietinėje – Langelandas. Sąsiaurio ilgis ~60 km, plotis 16-32 km. Svarbi laivybinė arterija. 1998 m. per sąsiaurį pastatytas Didžiojo Belto tiltas.
Nacionalinis technologijų universitetas
Nacionalinis technologijų universitetas – universitetas Argentinos sostinėje Buenos Airėse (centrinė būstinė). Specializuojasi tiksliuosiuose ir inžineriniuose moksluose. Tai vienintelis šalyje tokio tipo universitetas. Jo fakultetai ir padaliniai išsidėstę po visą šalį.
Inhulas
Inhulas  – upė pietų Ukrainoje, Kirovohrado ir Mykolajivo srityse; Pietinio Bugo kairysis intakas. Prasideda Padnieprės aukštumoje, kurios paviršiumi aukštupyje ir teka (pietų kryptimi). Žemupyje teka Juodosios jūros žemuma, skaidosi į atšakas. Įteka į Pietinį Bugą Mykolajive.
Užšalęs nuo gruodžio pradžios iki vasario pabaigos ar kovo pradžios; ledo danga nepastovi. Žemupyje laivuojamas. Inhulo vanduo naudojamas drėkinimui ir vandens tiekimui.
Prie Inhulo yra Kropivnyckio ir Mykolajivo miestai.
Žalgirio seniūnija
Kultūra
Žalgirio seniūnija turi gilias kultūrines tradicijas, seniūnijos praeitį mena daug istorijos ir kultūros paminklų. 1905 metų sausio 3 d. Petrikaičių kaime pirmą kartą Lietuvos scenoje buvo sušoktas lietuvių liaudies šokis „Aguonėlė“.
Didžiuosiuose seniūnijos kaimuose – Raguviškiuose, Baubliuose, Budriuose ir Jokūbave veikia kultūros namai buriantys kaimo žmones į folklorinius ansamblius, liaudiškos muzikos kapelas. Šie kolektyvai aktyviai dalyvauja tradiciniuose rajono renginiuose, bei patys organizuoja daug pasirodymų.
Kiekvienais metais vyksta konkursas „Gražiausia kaimo sodyba“, todėl pavyzdingai besitvarkančių sodybų kasmet vis daugėja. Eleonoros ir Sauliaus Kupšių sodyba (Baublių km.) yra pripažinta kaip viena gražiausių ir visame Kretingos rajone.
Seniūniją garsina skrabalais grojantis Regimantas Šilinskas, ilgametis ansamblio „Nerija“ dainininkas ir gitaristas Antanas Čapas, tautodailininkas Valerijonas Veita, tapytoja Felicija Stramilaitė, Virginijos Barzdžiuvienės bei Virginijaus Brazausko keramikos dirbiniai. Seniūnija didžiuojasi kunigu misionieriumi Hermanu Šulcu, dainininke Regina Maciūtė.
Kildiškiai
Kildiškiai – kaimas Ukmergės rajono savivaldybėje, 8 km nuo Žemaitkiemio.
Žalgirio seniūnija
Mokyklos
Žalgirio seniūnijoje veikia 2 pagrindinės mokyklos – tai Jokūbavo Aleksandro Stulginskio ir Baublių mokyklos bei 1 pradinio ugdymo mokykla Raguviškiuose. Jokūbavo Aleksandro Stulginskio pagrindinė mokykla Švietimo kaitos fondo projektų konkurse „Mokyklos kaitos įvairovė“ laimėjo paramą mokyklos muziejui įrengti, mokykloje įkurtas buvusio Lietuvos Respublikos prezidento Aleksandro Stulginskio muziejus. Baublių ir Jokūbavo Aleksandro Stulginskio pagrindinėse mokyklose veikia šiuolaikiniai informacijos, metodikos ir kultūros centrai.
Bibliotekos
Žalgirio seniūnijoje veikia 4 Motiejaus Valančiaus viešosios bibliotekos filialai, įsikūrę Baubliuose, Jokūbave, Raguviškiuose ir Budriuose.
Ūkis
Pagrindiniai verslai: žemės ir miškų ūkis, sodininkystė, medžio apdirbimas, gyventojų aptarnavimas. Seniūnijoje vystomas smulkus verslas: medžio apdirbimas, krovinių pervežimas, keramikos dirbiniai, gyventojams teikiamos įvairios paslaugos. Seniūnijos žemės gelmės turtingos naftos ištekliais, todėl „Geonafta“ eksploatuoja naftą ir nuolat teikia paramą seniūnijai. Mikoliškių girininkija.
Žemės ūkis
Žemės ūkio ir kaimo valdų registre įregistruota daugiau nei 900 žemės ūkio paskirties žemės ūkio naudotojų. Pasėlius 2008 metais deklaravo 510 žemdirbių. Stambiausias seniūnijos ūkininkas – Virginijus Čėsna (jam priklauso daugiau kaip 1100ha žemės). Penki seniūnijos ūkininkai yra įkūrę žemės ūkio kooperatyvą „Platusis arimas“, kuriam vadovauja Arvydas Stuopelis.
Sportas
Seniūnijos sportininkai yra susibūrę į 2 – Jokūbavo ir Baublių – sporto klubus. Sportininkai dalyvauja rajono sporto renginiuose, kuriuose ne kartą yra užėmę prizines vietas įvairiose sporto šakose. Seniūnijos sportininkai dažnai pirmauja virvės traukimo ir galiūnų rungtyse. Jokūbavo ir Baublių sporto klubai ir patys organizuoja sporto varžybas, sveikatingumo šventes.
Infrastruktūriniai projektai
Žalgirio seniūnijoje buvo įgyvendintas SAPARD programos infrastruktūrinis projektas – Baublių gyvenvietėje rekonstruoti buitinių nuotėkų biologiniai valymo įrenginiai.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Trumpi aprašymai:
Seniūnaitijos
2009 m. įsteigtos 7 seniūnaitijos:
Boro Talos mongolų autonominė prefektūra
Boro Talos mongolų autonominė prefektūra  – autonominė prefektūra Kinijos Liaudies Respublikoje, Sindziango uigūrų autonominės provincijos šiaurės vakarinėje dalyje. Administracinis centras – Boro Tala.
Geografija
Prefektūra yra Kazachstano pasienyje. Paviršių sudaro Džungarijos lygumos dalis, įsiterpusi tarp Borohoro ir Džungarijos Alatau kalnų. Telkšo Ebi Nuro ir Sajramo ežerai.
Gyventojai
Tautinė sudėtis:
Poviliškiai
Istorija
Kaimo centrinėje dalyje, 0,38 km į vakarus nuo kelio Gruzdžiai–Šakyna, 90 m į rytus nuo Kūros upės yra Poviliškių antrosios senosios kapinės (kultūros paminklo MC kodas 4563).
LDK laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Piktuižių seniūnijai, 1932–1945 m. Saveikių seniūnijai, nuo 1950 m. – Šiaulių rajono Gruzdžių apylinkės kaimas. 1948 m. ikurtas Poviliškių kolūkis (pirmininkas Jonas Švambaris). 1950 m. kovo 3 d. kolūkis prijungtas prie Gruzdžių kolūkio, 1953–1991 m. kaimo žemė priklausė Gruzdžių tarybiniam ūkiui.
Gyventojai
1923 m. surašymo metu kaime buvo 23 ūkiai.
Karalinava (Utena)
Karalinava – kaimas Utenos rajono savivaldybėje, 13 km nuo Leliūnų.
Kriaukliškoji baltė
Kriaukliškoji baltė – baltikinių (Tricholomataceae) šeimos, balčių (Pleurocybella) genties grybų rūšis.
Vaisiakūniai balti, kepurėlė ausies ar kriauklės formos, apie 2–7 cm skersmens. Auga ant medienos.
Juozas Marcinkevičius
Juozas Marcinkevičius:
Dimaičiai
Dimaičiai – kaimas centrinėje Telšių rajono savivaldybės dalyje, 1 km į šiaurės rytus nuo Telšių.
Kuvasajus
Kuvasajus − vilajeto pavaldumo miestas Ferganos vilajete (Uzbekija). Iki Taškento − 256 km, iki vilajeto centro Ferganos − 19 km.
Įkurtas 1954 m. suteikiant miesto teises darbininkų gyvenvietei. Šiuolaikinis išplanavimas. Mieste yra 29 vidurinės mokyklos. Mieste yra kultūros rūmai, muzikos mokykla, 2 koledžai. Už 2 km − siena su Kirgizija. Mieste yra karinė bazė.
Geografija
Miestas yra Ferganos slėnio pietryčiuose.
Į šiaurės vakarus nuo miesto yra nedideli kalnai, priklausantys Alajaus masyvui. Mieste teka upė Isfairamas (Syrdarjos intakas), iš kurios iškasti keli kanalai.
Klimatas ryškiai žemyninis. Vidutinė liepos temperatūra − +30 °C, sausio − 0 °C.
Demografija
Miestas turi apie 75 tūkst. gyventojų (1989 m. duomenys).
75 % gyventojų uzbekai, 5 % − rusai, kiti − tadžikai, kirgizai, totoriai ir kt.
Į Kuvasajų buvo atkeldinta deportuotų Krymo totorių.
1989 m. Kuvasajuje vyko etniniai konfliktai tarp uzbekų ir turkų meschetinų. Tuo metu iš miesto emigravo dauguma europiečių kilmės gyventojų.
Allsvenskan
Allsvenskan – Švedijos futbolo lyga, veikianti nuo 1924 metų. Nuo 2008 m. joje žaidžia 16 komandų. Iki 2007 m. buvo 14 klubų.
Svyriai
Svyriai – vidutinio ankstyvumo juodųjų serbentų veislė. Krūmai augūs, gana glausti. Uogos vidutinio didumo (0,8–1,0 g), saldžiarūgštės. Uogose yra 187 mg/proc. vitamino C. Vaisinės kekės trumpos. Iš krūmo vidutiniškai priskinama po 1–2 kg uogų. Gana atsparūs miltligei, deguliams, serbentinei erkutei bei serbentiniai kandžiai. Lietuvos sortimente nuo 1979 metų.
Karalinavas (Druskininkai)
Karalinavas – viensėdis Druskininkų savivaldybėje, 3 km nuo Raudonikių.
Juzefovas (Kolno apskritis)
Juzefovas – kaimas Lenkijos šiaurės rytuose, Malų Plocko valsčiuje, Kolno apskrityje, Palenkės vaivadijoje. Kaimas yra apie 13 km į pietryčius nuo Kolno ir apie 78 km į vakarus nuo vaivadijos centro Balstogės. Kaime yra I pasaulinio karo vokiečių kareivių kapinės, kurios 1991 m. gruodžio 30 d. buvo įtrauktos į Palenkės vaivadijos saugomų istorijos paminklų sąrašą.
Knut Hamsun
thumb|right|250px|Knutas Hamsunas (1890) Knutas Hamsunas (Knut Hamsun, tikroji pavardė Pedersenas, 1859 m. rugpjūčio 4 d. – 1952 m. vasario 19 d.) – žymus norvegų rašytojas, impresionistas, savo literatūrinę veiklą pradėjęs po ilgų klajonių JAV. 1920 m. už romaną „Žemės palaima" apdovanotas Nobelio literatūros premija. Per Antrąjį pasaulinį karą bendradarbiavo su hitlerininkais, dėl to vėliau buvo teisiamas ir sulaukė visuomenės pasmerkimo.
Biografija
Knutas Hamsunas gimė 1859 m. rugpjūčio 4 d. Hamsundo viensėdyje, netoli Hamarėjos miestelio, įsikūrusio šiaurinėje Norvegijos dalyje. Knuto tėvas – neturtingas kaimo siuvėjas, nepajėgė išlaikyti keturių savo vaikų, tad būsimasis rašytojas buvo atiduotas dėdės globai. Pastarasis Knutui buvo negailestingas: marino jaunuolį badu, mušė. Dėdei susirgus, vos septyniolikos sulaukęs Knutas, paliko namus.
1877 m. Knutas Hamsunas parašė pirmąją savo apysaką „Paslaptingas žmogus. Nurlano meilės istorija.", o po metų išleido baladę „Pasimatymas". Knutas savo literatūriniu slapyvardžiu pasirinko gimtojo viensėdžio – Hamsundo – pavadinimą. Visgi spausdinant jo kūrinius įsivėlė klaida ir Knutas Hamsundas tapo Knutu Hamsunu.
Pirmieji rašytojo kūriniai sulaukė pasisekimo, tad, gavęs nemenką paramą iš vieno pirklio, Knutas nusprendė išbandyti savo literatūrines jėgas Kopenhagoje – tuometiniame Skandinavijos dvasinio gyvenimo centre. Čia gyvendamas Knutas Hamsunas sukūrė meilės apysaką „Frida', kuri, deja, buvo atmesta visų Kopenhagos leidėjų. Jaunajam rašytojui teko trumpam atsisakyti savo planų ir grįžti į Kristianiją, dabartinį Oslą. Čia Knutas vertėsi rašydamas laikraščiams, o pritrūkęs pinigų pardavinėjo savo daiktus. Galų gale rašytojas atsidūrė visiškame skurde ir 1882 m. buvo priverstas emigruoti į JAV. Čia gyveno dirbdamas pačius prasčiausius darbus - augino kiaules, bernavo fermose, o 1884 m. grįžo į Kristianiją.
Skurdas ir toliau persekiojo Knutą Hamsuną, tad 1886 m. rašytojas ir vėl išvyko į JAV. Šįkart svetur praleisti metai neprabėgo veltui: Knutui Hamsunui pavyko suartėti su Norvegijos išeivijos inteligentais, o klajonės po šią šalį bei patirti nuotykiai padėjo tvirtą pagrindą tolesnei jo literatūrinei veiklai.
1888 m. Knutas Hamsunas ir vėl grįžo į savo tėvynę ir išleido romaną „Badas", atnešusį jam pripažinimą. Po šio romano pasirodymo niekas nedrįso ginčytis, jog Knutas Hamsunas – naujasis Norvegijos talentas.
Iškeitęs miestą į kaimą, Knutas Hamsunas 1917 m. išspausdino agrarinį romaną „Žemės palaima", už kurį rašytojas 1920 m. gavo Nobelio literatūros premiją.
Boro Tala
Boro Tala arba Bolė  – miestas Kinijoje, šiaurės vakarų Sindziange, netoli Kazachstano sienos, prie Boro Talos upės. Boro Talos mongolų autonominės prefektūros administracinis centras. Eina plentas ir geležinkelis, jungiantis Urumčį su Almata (per Džungarijos vartus).
Knut Hamsun
Kūryba
Gimęs nedidelėje šalyje, pačiame šiauriniame Europos pakraštyje, visa būtybe susijęs su gimtąja žeme, jos neraiškia gamta, atrodytų visai pasinėręs į mažučių Norvegijos miestelių ir glūdančių šcheruose žvejų kaimelių lėtą gyvenimą, pilną orumo ir rutinos buitį, jis (Knutas Hamsunas) sugebėjo savo romanuose, pjesėse ir novelėse paliesti visuotinės svarbos klausimus ir pastebėjo daug naujų konfliktų bei visuomeninių nuotaikų, kurias atnešė į pasaulį dvidešimtasis amžius, jo civilizacijos prieštaravimai.
Boro Tala
Istorija
Miesto pavadinimas mongolų kalba reiškia „ruda žolė“. 1920 m. buvo sudaryta Boro Talos apskritis, o 1985 m. gavo apskrities lygio miesto statusą.
Knut Hamsun
Kūryba
Kūryboje Hamsunas aprašo individo, stovinčio už visuomenės ribų, nesąmoningą dvasios gyvenimą. Aktualios gamtos, meilės, visa griaunančios civilizacijos temos. Rašytojo kūriniuose jaučiama Frydricho Nyčės filosofijos įtaka, Fiodoro Dostojevskio psichologiniam realizmui artima gaida.
Kaskara
Makštys gale dažnai turi gluosnio lapo formos (kartais - rombiškus) praplatėjimus.
Kaskara nešiojama horizontaliai skersai nugaros arba tarp žasto ir krūtinės. Pagal Britų Muziejaus kuratorių Christopher Spring: „centriniame ir rytų Sudane, nuo Čado per Darfurą Raudonosios jūros provincijoje tiesūs dviašmeniai kalavijai, vadinami kaskaromis, buvo esminis daugelio vietos vyriškių turtas“.
Birželio 1
Birželio 1 yra 152-a metų diena pagal Grigaliaus kalendorių (keliamaisiais metais – 153-a). Nuo šios dienos iki metų galo lieka 213 dienų.
Vardadieniai
Justinas – Jogaila – Galindė – Konradas – Juvencijus
GSP stadionas
GSP Stadium futbolo stadionas Nikosijoje, Kipre. Tai didžiausias šalies stadionas, talpinantis 22 859 žiūrovus. Jame savo namų rungtynes žaidžia Kipro futbolo klubai APÓEL Leykōsía ir AS Omónoia Leykōsía bei Kipro vyrų futbolo rinktinė.
2002 m. gruodžio 7 d. buvo pasiektas stadiono lankomumo rekordas, kai Kipro lygos rungtynes tarp APÓEL Leykōsía ir AS Omónoia Leykōsía klubų stebėjo 23 043 žiūrovai.
Dėl 2014 m. Euromaidano įvykių Ukrainoje šiame stadione UEFA Europos lygos rungtynes žaidė FK Dinamo Kiïv ir Valencia CF komandos.
Zagadka
Zagadka – vidutinio ankstyvumo juodųjų serbentų veislė. Krūmai vidutinio augumo, truputį išsiskleidę. Uogos stambios (1,2 g), saldžiarūgštės, aromatingos. Uogose yra 158 mg/proc. vitamino C. Vaisinės kekės vidutinio ilgumo. Iš krūmo vidutiniškai priskinama po 2–3 kg uogų. Vidutiniškai atsparūs miltligei, deguliams bei serbentinei erkutei. Lietuvos sortimente nuo 2000 metų.
Pietų Korėjos vyrų futbolo rinktinė
Pietų Korėjos vyrų futbolo rinktinė  – nacionalinė futbolo rinktinė, atstovaujanti Pietų Korėjai. Tai viena pajėgiausių Azijos futbolo rinktinių. Du kartus laimėjo Azijos čempionatą, 11 kartų dalyvavo pasaulio futbolo čempionatuose.
Ypač puikiai pasirodė 2002 m. pasaulio futbolo čempionate, kuris vyko būtent Korėjoje ir Japonijoje. Čia Korėjos rinktinė eliminavo tokias garsias komandas kaip Portugalija, Italija, Ispanija. Komandai pavyko užimti net 4 vietą (dėl trečiosios pralaimėjo Turkijai), kuri yra aukščiausia Azijos komandos pasiekta vieta.
Treneriai
Žymesni treneriai:
Savilaida
Savilaida gali reikšti:
Šešėlių teatras
thumb|right|Šešėlių teatro spektaklis [[Tailandas|Tailande]] thumb|right|Kinų šešėlių teatro lėlės Šešėlių teatras – teatro rūšis, kurioje dominuoja šešėlių pagalba sukurtos meninės formos, veikėjai ir aplinkos motyvai.
Šešėlių teatro spektaklis gali būti:
Šiuolaikinis šešėlių teatras
2000 m. Viduryje gimė nauja šešėlių teatro tendencija, kurioje vietoj lėlių šokėjai, naudodamiesi savo lankstumu ir plastiškumu, sukuria spektaklius, pirmiausia naudodami savo kūnus. Dešimtmečio pabaigoje srovė tapo labai populiari, o jo šešėliai pradėjo atsirasti daugelyje pasaulio šalių. Populiariausi iš šių naujų šešėlių teatrų gali būti laikomi šešėlių „Pilobolus“ teatru. Ir tarp garsiųjų galima pavadinti Attraction, El Gamma Penumbra, Fireflies, Verba.
Bernardinas Sienietis
Biografija
1400 m. Sienoje įstojo į pranciškonų ordiną, 1438–1442 m. generalinis vikaras. Pagal pranciškonų observantų regulą steigė vienuolynus, Lietuvoje vadinamus bernardinų vienuolynais. 1439 m. dalyvavo derybose su Bizantija dėl bažnytinės unijos. Jis teigė, kad politinė valdžia privalo paklusti Bažnyčiai. Pamoksluose ryškus Jėzaus Kristaus garbinimas.
Vaizduojamas vilkintis pranciškonų abitą, dažnai su kitais šventaisiais. Atributas – lentelė ar skritulys su monograma IHS (Jėzus žmonių Išganytojas). Sienos miesto globėjas.
Kolakų Strumieniai
Kolakų Strumieniai – kaimas Lenkijos šiaurės rytuose, Malų Plocko valsčiuje, Kolno apskrityje, Palenkės vaivadijoje. Kaimas yra apie 16 km į pietryčius nuo Kolno ir apie 77 km į vakarus nuo vaivadijos centro Balstogės.
Čiuko lagūna
thumb|250px|Atolo žemėlapis
Čiuko lagūna – lagūna Ramiajame vandenyne, Karolinų salose, supanti Čiuko salyną. Plotas 3130 km². Lagūną supa koralų rifas. Joje yra 11 didesnių salų, 46 mažos salelės ir 41 rifas. Prikauso Mikronezijos Federacinėms Valstijoms.
II pasaulinio karo metais Čiuko lagūnoje buvo viena pagrindinių Japonijos imperatoriškojo laivyno bazių.
Populiarus povandeninis nardymas tiek stebint povandeninę gamtą, tiek japonų laivyno ir infrastruktūros liekanas.
Juodmargis miškinukas
Juodmargis miškinukas (Panthea coenobita) – miškinukų (Pantheidae) šeimos naktinių drugių rūšis. Paplitusi Šiaurės, Pietų ir Rytų Europoje.
Išskleistų sparnų plotis 40-50 mm. Skraido birželio – liepos mėn. pušynuose, eglynuose, pamiškėse, kirtimuose. Lervos minta pušimis, eglėmis, kėniais, maumedžiais.
Amerikos lietuvių dailininkų sąjunga
Amerikos lietuvių dailininkų sąjunga, ALDS – JAV lietuvių dailininkų organizacija, įkurta 1956 m. balandžio 26 d. Čikagoje, perorganizavus 1948 m. Vokietijoje įkurtą Pasaulio lietuvių dailininkų ir architektų sąjungą.
Kliepšiai
Kliepšiai – kaimas Ukmergės rajono savivaldybėje, 2 km į rytus nuo Žemaitkiemio, prie kelio. Prie Kliepšių ežero yra paplūdimys.
1933 m. vasario 2 d. Kliepšių kaimo apylinkėse nukrito Žemaitkiemio meteoritas.
Gyventojai
thumb|left|245px|Kaimo sodyba
Karalinavas (Strūnaitis)
Karalinavas – viensėdis Švenčionių rajono savivaldybėje, 5 km nuo Naujo Strūnaičio.
Kalcio sorbatas
Kalcio sorbatas. E203 – sorbo rūgšties kalcio druska. Naudojamas kaip maisto konservantas.
Skydvėžiai
Skydvėžiai (Notostraca) – vėžiagyvių (Crustacea) būrys, kuriam priklauso nedideli nariuotakojai. Jų galvą, krūtinę ir dalį pilvelio dengia didelis nugarinis skydas. Akys – sudėtinės, tarp jų išlieka taip pat ir paprastoji nauplijinė akis (Triops reiškia „triakis“). Skydvėžiai yra "gyvosios iškasenos", jie daug nepsikeitė nuo Triaso laikų.
Skydvėžiai gyvena klanuose, kurie atsiranda po retų dykumos liūčių. Šie klanai greit išdžiūva ir suaugę skydvėžiai žūva, tačiau juose lieka jų padėti kiaušinėliai. Jie gali įškęsti daugiau kaip 15 metų trunkančią sausrą ir iki 80 °C temperatūrą. Kai tik palyja, iš kiaušinėlių išsirita nauja karta. Išsiritęs nauplijus vystosi tiesiogiai, be metamorfozės.
Paplitę visame pasaulyje. Skirtalyčiai arba hermafroditai. Kiaušinius deda į džiūvantį dumblą. Minta vabzdžių kiaušiniais ir lervom, buožgalviais. Kai kurios rūšys yra ryžių kenkėjai. Gyvena keletą mėnesių. Nesunkiai auginami akvariume, parduodami vaikams skirti jų auginimo rinkiniai.
Į Lietuvos raudonąją knygą įrašyti šie skydvėžiai:
ظهريات الدرقة Tortugueta Damrokker Notostraca Notostraca Triopsidae Skjoldkreps Sköldbladfotingar
Kujaba
Kujaba  – miestas centrinėje Brazilijoje, šalia geografinio Pietų Amerikos centro (priemiestyje Varzea Grandė). Mato Groso valstijos sostinė. 542,9 tūkst. gyventojų (2000 m.). Maisto, medienos apdirbimo, statybinių medžiagų pramonė. Svarbus žemdirbystės rajono centras. Keletas universitetų (Mato Groso federalinis, Mato Groso valstijos, Kujabos, Cândido Rondon ir kt.). Šalia Kujabos yra Marechal Rondon tarptautinis oro uostas.
Istorija
Miestas įkurtas 1727 m. kapitono Rodrigo César de Menezes. Valstijos sostine tapo 1835 m.
Programavimo kalba
Programavimo kalba – dirbtinė kalba, skirta programoms užrašyti. Programavimo kalbų pagalba sukurtos programos valdo elektroninių įrenginių, o ypač kompiuterių veikimą.
Programavimo kalbos aprašymas susideda iš sintaksinių bei semantinių taisyklių, kurios, atitinkamai, nusako jos struktūrą ir prasmę. Daugumos programavimo kalbų sintaksinės ir semantinės taisyklės yra tam tikra forma aprašomos jų specifikacijose, kai kurių iš jų yra oficialiai paskelbtos – įgyvendintos (pvz., priimtais ISO standartais), tuo tarpu kitos yra įgyvendintos dominuojančiais sertifikatais (pvz., Perl).
Apibrėžtis
Kalbos, kurios nėra skirtos atlikti skaičiavimams, tokios kaip žymėjimų kalbos, pavyzdžiui, HTML, arba formalios gramatikos, pvz., BNF, paprastai nėra laikomos programavimo kalbomis. Programavimo kalbos (pilnos arba ne visai pilnos Tiuringo kalbos) gali būti integruotos į šias ne skaičiavimais atlikti skirtas kalbas.
Istorija
Kai tik atsirado pirmi (primityvūs) kompiuteriai, jiems pradėtos rašyti programos kalbomis, atitinkančiomis asemblerio kalbą.
Skirstymas
Čia išvardinti keli programavimo kalbų klasifikavimo būdai.
Pagal vykdymo tipą
Vykdymo tipas – būdas, kaip programos kodas paverčiamas kompiuteriui suprantamomis instrukcijomis ir vykdomas.
Pagal abstrakcijos lygį
Kuo kalba abstraktesnė, tuo ji yra aukštesnio lygio.
Pagal paskirtį
Kai kurios kalbos dažniau sutinkamos tam tikrose, joms būdingose, nišose. Vienos kalbos buvo sukurtos specialiai tam tikros srities problemoms spręsti, kitos išpopuliarėjo savo srityje dėl istorinių aplinkybių.
Keletas išskirtinių sričių su joms būdingomis kalbomis:
1994 m.
1994 m. buvo nekeliamieji metai, prasidedantys šeštadienį ir pasibaigiantys tą pačią savaitės dieną pagal Grigaliaus kalendorių. Šie metai buvo paskelbti Tarptautiniais Šeimos metais.
Įvykiai
Sausis Vasaris Kovas Balandis Liepa Lapkritis Gruodis
Nobelio premijos
Nobelio premijos laureatai:
Inhulecis
Didžiausi intakai: Saksaganė ir Visunė (dešinieji).
Upės tėkmė reguliuojama užtvankomis. Mityba mišri, daugiausia sniego. Inhulecio vanduo naudojamas irigacijai. Užšalęs nuo gruodžio iki kovo. Laivuojama 109 km nuo žiočių.
Prie Inhulecio įsikūrę miestai: Oleksandrija, Kryvyj Rihas, Inhulecis, Snihirivka.
Renaras Kauperis
Renaras Kauperis (latv. Renārs Kaupers, g. 1974 m. rugsėjo 1 d., Jelgavoje) – grupės Brainstorm (latviškai – "Prāta Vētra") lyderis ir vokalistas. Sceninis vardas – Reynard Cowper.
R. Kauperis jau nuo 1990 m. yra vienas populiariausių ir žinomiausių Latvijos dainininkų. Kartu su grupe yra gavęs 21 Latvijos Muzikos įrašų metų apdovanojimą, 2000 m. iškovojo 3-ią vietą Eurovizijos dainų konkurse, nugalėjo 1996 m. konkurse Liepājas Dzintars.
2006 m. kartu su Brainstorm gavo Europos MTV geriausios Baltijos šalių muzikos grupės apdovanojimą, taip pat yra gavęs daug kitų apdovanojimų.
Vaidino Janio Streičio kino filme Senojo valsčiaus namo misterija (Vecās pagastmājas mistērija).
Sauginiai
Sauginiai – kaimas Šiaulių rajono savivaldybės pietvakarinėje dalyje, prie kelio, ant Šiaulių jūros (buvusio Jonelaičių ežero) kranto. Seniūnaitijos centras. Kultūros paminklai:
Istorija
Gyvenvietė žinoma nuo XIV a. savo medine pilimi, kurią ne kartą yra puolę kalavijuočiai. Senieji Sauginiai yra buvę kiek į šiaurę nuo dabartinės gyvenvietės, prie senojo piliakalnio. Pastačius Bubių tvenkinio užtvanką dalis senosios gyvenvietės buvo apsemta.
Ahja
Ahja  – upė pietryčių Estijoje; Emajegio dešinysis intakas. Prasideda Otepės aukštumoje, Erastverės ežere. Teka į šiaurės rytus miškingomis vietovėmis. Įteka į Emajegį 8,8 km nuo jo žiočių netoli Kavastu gyvenvietės.
Didžiausi intakai: Lutsu, Orajegis (dešinieji), Hilba, Levis (kairieji). Ahjos slėnyje yra 12–20 m aukščio devono periodo smiltainio atodangų. Vandens turizmas, žvejyba.
thumb|left|240px|Ahjos upė žiemą
Palangos Palanga
BC Palangos „Palanga“ – Lietuvos krepšinio klubas iš Palangos, žaidžiantis NKL pirmenybėse. Klubas anksčiau žaidė RKL ir LKL lygose. Klubas buvo įkurtas 1999 m. 2013 metais iškrito į NKL lygą. ​Naujai įkurtas BC „Palanga“ klubas savo veiklą pradėjo 2014 m. vasarą ir jau debiutiniame 2014/2015 m. sezone nužygiavo iki NKL finalinio ketverto. Lygos sensacija įvyko, kai palangiškiai ketvirtfinalio serijoje iki trijų pergalių 3-1 palaužė reguliaraus sezono nugalėtojus Vilniaus „Perlo-MRU“ krepšininkus. Tačiau Virginijaus Sirvydžio auklėtiniams NKL finaliniame ketverte nepavyko įveikti pusfinalio barjero, 66:70 buvo nusileista Klaipėdos „Nafta-Uni-Akvaservio“ komandai, o dėl trečiosios vietos 68:82 Marijampolės „Sūduvai-Mantingai“.
Istorija
2010–2011 m. į LKL pateko kaip NKL praėjusio sezono čempionai, dėl vietos LKL atsisakius kovoti paskutinę vietą LKL`e užėmusiai Kauno „Kaunas/Triobet“ ekipai, kuri paskutinį sezoną buvo suspendavusi savo klubo veiklą.
Dabartinė komandos sudėtis
Paskutinį kartą informacija atnaujinta: 2013 m. vasario 9 d.
Politinė kultūra
Politinė kultūra – specifinių kognityvinių, vertybinių ir emocinių nuostatų politinės sistemos ir atskirų jos dalių atžvilgiu visuma, taip pat požiūris į save šioje sistemoje. Ypač svarbios nuostatos į bendrą politinės sistemos sąrangą ir organizaciją.
Politinės kultūros atžvilgiu, kalbant apie politinę sistemą, turime galvoje tą sistemą kuri yra žmonių sąmonėje, o ne institucinę jos sąrangą.
Valstybės ar dalies jos gyventojų politinė kultūra gali įgauti įvairias formas, pvz., kai didžiajai daugumai yra priimtina demokratinė politinė tvarka, politinė kultūra apibūdinama kaip "demokratinė", nors ją galima skaidyti ir daugybę potipių.
Pagrindus politinės kultūros empiriniams tyrimams suformavo amerikiečių sociologai G. Almond ir S. Verba savo studijoje "The Civic Culture", parašytoje 1963 m. Joje aprašyta penkių demokratinių visuomenių politinės kultūros empirinė studija, atlikta pagal vieną teorinį modelį ir tyrimo instrumentą. Studijos tikslas buvo susieti demokratijos lygį šiose šalyse su politinės kultūros tipu. Savo išvadose Almond ir Verba parodo, kad tarp šių dviejų kintamųjų egzistuoja neabejotinas ryšys, t. y. demokratinės sistemos stabilumas priklauso nuo politinės kultūros tipo: tose šalyse, kuriose vyrauja tradiciškai susiformavusi aktyvių piliečių politinė kultūra, demokratija yra įgavusi stabilų pobūdį. Tuo tarpu šalyse su vyraujančia pasyvia politine orientacija demokratinio režimo stabilumas yra menkesnis.
Pasak Almond ir Verba ne viso politinės kultūros yra pilnai integruotos ir suderinamos. Tokių sistemų viduje gali egzistuoti daug konfliktų šaltinių: nesuderinamos sampratos, įsitikinimai, kurių laikosi tik vienas kuris visuomenės sluoksnis, taip pat sampratų ir realybės nesutapimai.
Almond ir Verba politinės kultūros sąvoką įvedė norėdami parodyti JAV politinės sistemos pranašumus. Europos politologai Gerhard Lehmbruch ir Arend Lijphart, kurie nagrinėjo Europos šalių politines sistemas, teigė, kad yra politinių sistemų, kurios yra stabilesnės už JAV. G. Lehmbruch nagrinėjo Šveicarijos ir Austrijos, o A. Lijphart - Nyderlandų politines sistemas.
Politinė kultūra formuojasi ilgą laiką, su kiekvienu visuomenės gyvenimo laikotarpiu įgydama naujų bruožų, prarasdama ir išsaugodama senuosius. Nuo politinės ideologijos politinė kultūra skiriasi tuo, kad žmonės gali nesutarti dėl ideologijos (ką turėtų daryti vyriausybė), tačiau turi bendrą politinę kultūrą.
Kumpikai (Telšiai)
Kumpikai – kaimas centrinėje Telšių rajono savivaldybės dalyje, 4 km į šiaurės rytus nuo Telšių.
Bernardinai
thumb|200px|[[Kauno Šv. Jurgio bažnyčia (1468 m.)]] thumb|200px|[[Vilniaus Šv. Onos bažnyčia|Vilniaus Šv. Onos (1500 m.), Bernardinų (1516 m.) bažnyčių ir vienuolyno ansamblis]]
Bernardinai (, OFM) – katalikų vyrų vienuolių ordinas, pranciškonų observantų ordino šaka, pavadinta pagal jos įkūrėjo Bernardino Sieniečio (1380–1444 m.) vardą.
1895 m. observantų šakas popiežius Leonas XIII sujungė į Mažesniųjų brolių ordiną. Taip pat po 1135 m. Bernardo Klerviečio reformos vadintas ir katalikų vyrų vienuolių ordinas, cistersų šaka. Belgijoje, Lenkijoje ir Prancūzijoje cistersės vadintos bernardinėmis.
Istorija
1209 m. Pranciškus Asyžietis Italijoje įkūrė katalikų vienuolių ordiną ir pavadino jį Mažesniųjų brolių ordinu. Nesutardami dėl tretininkų regulos, 1274 m. pranciškonai suskilo į observantus, kurie pasiliko OFM pavadinimą ir konventualus. Pirmasis observantų vienuolynas būsimoje Lietuvos ir Lenkijos valstybėje buvo įsteigtas Krokuvoje 1453 m. prie Šv. Bernardino bažnyčios.
Bernardinai Lietuvoje
Lietuvoje bernardinai apsigyveno 1468 m. Kaune, o kitais metais įkūrė vienuolyną ir Vilniuje. Vilniuje bernardinų konventą fundavo ordinui labai palankus Lietuvos didysis kunigaikštis ir Lenkijos karalius Kazimieras Jogailaitis. Pirmoji Bernardinų Šv. Bernardino Sieniečio pavadinimo bažnyčia Vilniuje buvo medinė, ji sudegė 1475 m. Apie 1490 m. bernardinai pasistatė naują mūrinę bažnyčią. 1500 m. dėl konstrukcinių klaidų didelę jos dalį teko išardyti. Iš XV a. statybos geriausiai išliko nuostabiu krištoliniu skliautu perdengta senoji zakristija. Trečioji bažnyčia toje pačioje vietoje pastatyta 1506–1516 m. ir konsekruota Šv. Pranciškaus Asyžiečio titulu. Žinoma tik vieno iš bažnyčios architektų pavardė – Mykolas Enkingeris, Aleksandro Jogailaičio parsikviestas į Vilnių iš Gdansko. Be Lietuvos didžiojo kunigaikščio, bažnyčios statybą taip pat rėmė žymūs to meto didikai, ypač Radvilos – garsiausia ir bene arčiausiai valdovų dvare buvusi giminė. Kartu su Šv. Onos bažnyčia, 1495–1500 m. pastatyta netoliese ir dažnai vadinta koplyčia, bernardinų ansamblis XVI a. pradžios Vilniuje išsiskyrė didumu ir puošnumu.
Vienuolyno pastatai įsijungė į miesto gynybinių įrenginių grandinę, bažnyčios pastogėje buvo įrengta galerija su šaudymo angomis, o fasade iškilo į ją vedantys bokšteliai. 1560 m. ir 1564 m. bažnyčią nuniokojo gaisrai, sudegė visa vidaus įranga, grėsė įgriūti skliautai. Atstatymo darbus finansavo valdovas Steponas Batoras, kunigaikštis Mikalojus Kristupas Radvila Našlaitėlis ir turtingi miestelėnai, bet darbai prasidėjo tik apie 1577 m. Atstatinėjama buvo iki pat XVII a. vidurio. 1763–1781 m. bažnyčioje buvo įrengtas naujas vėlyvojo baroko stiliaus vidaus ansamblis: sakykla, klausyklos, stalės, suolai ir vienuolika altorių. Bažnyčia buvo šiek tiek apgadinta rusų armijai malšinant 1794 m. T. Kosciuškos sukilimą ir per 1812 m. karą.
Bernardinų vienuolynai įsteigti 1468 m. Kaune, 1602 m. Kretingoje, 1617 m. Trakuose, 1624 m. Telšiuose, 1698 m. Troškūnuose ir kitur. Kartu su jėzuitais bernardinai kovojo su reformacija. XVIII a. viduryje bernardinai LDK turėjo apie 50 vienuolynų. Po 1831 ir 1863 m. sukilimų caro valdžia, siekdama išstumti Katalikų Bažnyčią iš socialinio, ekonominio ir politinio gyvenimo, uždarė visus bernardinų vienuolynus, išskyrus Kretingos. 1843 m. uždarytas Trakų, 1850 m. Kauno, 1853 m. Telšių, 1864 m. – Vilniaus vienuolynas, jame įkurtos kareivinės. Vilniuje išliko Bernardinų kapinės, kuriose palaidota daug žymių kultūros, karinių ir visuomenės veikėjų
Tik 1993 m. vėl sugrįžo Lietuvoje savo veiklą atnaujinę Šv. Pranciškaus Mažesnieji broliai. Jų rūpesčiu pastatytas vienuolynas prie Kryžių kalno
Kolakų Vietžichovas
Kolakų Vietžichovas – kaimas Lenkijos šiaurės rytuose, Malų Plocko valsčiuje, Kolno apskrityje, Palenkės vaivadijoje. Kaimas yra apie 16 km į pietryčius nuo Kolno ir apie 77 km į vakarus nuo vaivadijos centro Balstogės.
Knitiškiai (Ukmergė)
Knitiškiai – kaimas Ukmergės rajono savivaldybėje, 4 km nuo Vidiškių.
Dainiai
Dainiai  (arba Dainiai I) – kaimas pietinėje Jurbarko rajono savivaldybės dalyje, Jurbarko priemiestis, 1 km į šiaurės vakarus nuo Jurbarko, prie kelio. Seniūnaitijos centras. Veikia kiaulininkystės, mėsos gaminių bendrovė „Dainiai“, Dainių kaimo bendruomenė „Prie užtvankos“.
Geografija
thumb|left|250px|Bokštas prie Dainių bendrovės
Vakaruose palei kaimą teka užtvenkta Mituva, yra Jurbarkų tvenkinys. Šalia gyvenvietės yra Dainių durpynas.
Istorija
Manoma, kad kaimo apylinkėse 1009 m. kovo 7 d. arkivyskupas Šv. Brunonas Kverfurtietis pakrikštijo Meškininkų pilies valdovą Netimerą ir 300 jo pavaldinių. Šiam įvykiui paminėti kaime pastatytas monumentas.
Dainių gyvenvietė minima nuo 1561 m. Tada kaime buvo 14 kiemų.
1987 m. knygnešio J. Tamošaičio name įkurtas istorijos muziejus.
Borisov Arena
Istorija
Pirmosios futbolo rungtynės stadione buvo žaistos 2014 m. gegužės 3 d. tarp FK Neman Grodno ir FK Šahtër Soligorsk.
Karališkės (reikšmės)
Karališkėmis vadinami kaimai:
Sela (kalnynas)
Sela (, lad. I Sela) – kalnų grupė Dolomituose, Italijoje. Kalnai išsidėstę tarp Fasos (Trentinas), Livinallongo (Beluno provincija), Badijos ir Gardenos (Pietų Tirolis) slėnių.
Prieš 236–231 mln. metų Selos masyvo užimamoje vietoje buvo nedidelis, virš jūros lygio iškilęs, atolas.
Turizmas
Selos grupės kalnai yra populiari turistų lankoma vieta: vasarą čia lankosi laipiojimo po kalnus mėgėjai, žiemą – slidinėtojai, kurie gali pasirinkti ilgą kalnus juosiantį maršrutą, vadinamąjį Sellaronda. Iki Sass Pordoi (2 950 m) viršūnės yra įrengtas keltuvas nuo Pordoi perėjos. Šiuo lyniniu keltuvu naudojasi slidinėtojai kaip slidinėjimo po Selos masyvą maršruto pradžia.
Viršūnės
Aukščiausia viršūnė – Piz Boè (3152 m). Kitos svarbios viršūnės yra Le Mésules (3000 m), Cima Pisciadù (2 985 m), Piz Gralba (2972 m), Sass Pordoi (2950 m), Piz de Ciavazes (2831 m). Vakarinėje dalyje, prie Selos perėjos yra Selos „bokštai“, žinomi savo grandinių keliais (specialiai įrengti kopimo takai).
thumb|750px|center|Selos kalnų grupė (centre) žvelgiant nuo Marmolados
Dainiai II
Dainiai II  – kaimas Jurbarko rajono savivaldybėje, 3 km į pietus nuo Girdžių.
Karališkė
Karališkė – kaimas Kazlų Rūdos savivaldybėje, 2 km į pietvakarius nuo Višakio Rūdos, Kazlų Rūdos miškų pakraštyje, Višakio dešiniajame krante.
Lee Young-Ho
thumb|250px|right|Lee Young-Ho – Flash Lee Young-Ho (이영호, g. 1992 m.), plačiau žinomas pseudonimu Flash – profesionalus StarCraft: BroodWar ir StarCraft 2 žaidėjas iš Pietų Korėjos. Išgarsėjo žaisdamas „KT Rolster“ komandoje teranų rase (2007 – 2015 m.) Nuo 2012 m. vasario iki liepos jis užėmė pirmąją vietą pagal KeSPA reitingą ir pirmąją vietą pagal ELO reitingą. Nuo 2020-ųjų, dešimtojo „AfreecaTV StarCraft League“ sezono, žaidžia atsitiktine („random“) rase. StarCraft bendruomenėje Flash yra laikomas geriausiu visų laikų žaidėju bei penktuoju ir paskutiniuoju „bonjwa“ – ilgą laiko tarpą profesionaliose varžybose dominavusiu ir didelę įtaką strategijos vystymuisi padariusiu žaidėju.
Pirmą sykį OSL lygą Flash laimėjo būdamas penkiolikos metų ir tapo jauniausiu Korėjos BroodWar čempionu, šis rekordas niekada nebuvo pagerintas. Taip pat jam priklauso aukščiausio visų laikų KeSPA reitingo rekordas: 4292,5 taškai (2010 m. rugsėjis). Per savo karjerą Flash yra sužaidęs virš 700 oficialių žaidimų profesionaliose StarCraft: BroodWar varžybose ir jo pergalių – pralaimėjimų santykis yra 444:171 (71.74%), tai yra šiuo metu geriausią pergalių-pralaimėjimų santykį turintis žaidėjas, ir tik vienas iš dviejų žaidėjų, per visą karjerą laimėjusių daugiau kaip du trečdalius žaistų žaidimų (kitas – Lee Jae-Dong (Jaedong). Vienas iš keturių žaidėjų, gavusių „Auksinės pelės“ apdovanojimą už tris kartus tapimą OSL lygos čempionu. Taip pat ir tris kartus MSL lygos čempionas, tame tarpe du syk iš eilės. Tris kartus iš eilės išrinktas geriausiu metų žaidėju – teranu, sykį geriausiu metų žaidėju apskritai. Vienas iš dviejų žaidėjų, kuriam pavykę tą patį sezoną laimėti išsyk abi pagrindines Pietų Korėjos BroodWar lygas – OSL ir MSL (kitas – Lee Yun-Yeol (NaDa). 2010 m. tapo World Cyber Games pasaulio čempionu.
Flash ilgą laiką buvo antras pasaulyje elektroninio sporto žaidėjas po Johnathan Wendel (Fatal1ty) pagal bendrą turnyruose laimėtą pinigų sumą (virš 454,5 tūkst. JAV dolerių), ir pirmas pasaulyje skaičiuojant tik kokio nors vieno žaidimo turnyruose laimėtus pinigus (jo atveju – StarCraft Broodwar). Tačiau išpopuliarėjus elektroniniam sportui ir kylant turnyrų prizų sumoms, 2020 m. pagal bendrą laimėtų pinigų kiekį yra tik vienuoliktas korėjietis, o pasaulyje nebepatenka į pirmąjį šimtuką.
Pietų Korėjoje pasibaigus KeSPA organizuotoms BroodWar varžyboms, pradėjo profesionalią StarCraft 2 karjerą. StarCraft 2 yra užėmęs antrąją vietą Major League Gaming turnyre bei tapęs Intel Extreme Masters čempionu 2014 m. Toronte. 2015 m. paskelbė baigiąs karjerą Profesionaliose StarCraft 2 varžybose ir 2016 m. vėl pradėjo profesionaliai žaisti „StarCraft: BroodWar“ atnaujintą versiją StarCraft: Remastered AfreecaTV organizuojamose AfreecaTV StarCraft League varžybose. Tapo čempionu antrąjį lygos sezoną (2016 m.), trečiąjį ir ketvirtąjį sezoną (2017 m.) ir aštuntajį sezoną (2019 m.) bei užėmė antrąją vietą šeštajį sezoną (2018 m.), trečiąją vietą devintąjį sezoną. Dešimtajame sezone (2020 m. pabaiga) Flash pakeitė savo įprastą teranų rasę į atsitiktinę, tai yra, prieš kiekvieną partiją žaidimas rasę jam parenka atsitiktinai iš trijų galimų, ir užėmė trečiąją vietą.